Sofia Linde

**Sofia Linde** (født 1995) er en svensk friidrettsutøver som konkurrerer i mangekamp. På nasjonalt nivå har hun tre SM-gull i femkamp innendørs, fra 2013 til 2015. 

## Idrettskarriere
### Sesongen 2012
Linde kom på sjetteplass på 60 meter hekk under det svenske mesterskapet i mesterskapet innendørs. Hun vant 60 meter hekk under det svenske U18-mesterskapet i friidrett innendørs, og hun vant femkamp under det svenske U18-mesterskapet i mangekamp innendørs 2012 med 4.293 poeng. Ved det svenske mesterskapet i friidrett 2012 fikk hun bronse på både 100 meter hekk og 4 x 100 meter stafett. Linde deltok i junior-VM i friidrett 2012, der hun kom på 4.-plass med ny personlig rekord på 5.872 poeng. Her fikk hun tredje beste resultat i både kulestøt og lengde. I det svenske U18-mesterskapet i friidrett utendørs vant hun 60 meter hekk og 300 meter hekk, og hun kom på andreplass i lengdehopp, kulestøt og høydehopp. Hun deltok i svensk mesterskap i friidrett 2012, og fikk der bronse på 100 meter hekk. 

### Sesongen 2013
I 2013 vant hun femkamp under det svenske mesterskapet i mangekamp innendørs, med 4.335 poeng. I det svenske innendørsmesterskapet i friidrett kom hun på andreplass på 60 meter hekk, og hun fikk bronse på 4 x 200 meter hekk. Hun ble tatt ut til å delta i EM i friidrett innendørs 2013, og kom der på femteplass i femkamp. Hun satte der ny personlig rekord i alle øvelser, og også sammenlagt, med 4.531 poeng. Hun kom på 12.-plass i Hypo-Meeting. I juni deltok hun i Lag-EM i mangekamp, der Sverige deltok i 1. divisjon, og kom der på niendeplass. Under junior-EM i friidrett 2013 i Reiti kom hun på andreplass sjukamp, bak Nafissatou Thiam. Hun ble der den fjerde svenske utøveren som greide over 6000 poeng. Hun deltok i VM i friidrett 2013, og kom der på 25.-plass i sjukamp, og under SM i friidrett 2013 fikk hun sølv på 100 meter hekk. 

### Sesongen 2014
I februar vant hun femkamp under det svenske juniormesterskapet i mangekamp innendørs. Hun forsvarte SM-gullet sitt i femkamp ved det svenske mesterskapet i mangekamp innendørs i 2014, og hun fikk bronse i høydehopp under SM innendørs.  

Hun deltok i Hypo-Meeting, og kom denne gangen på 25.-plass. I juli deltok hun ved junior-VM i friidrett 2014, der hun endte på 6.-plass med 5.616 poeng. Under SM 2014 kom hun på sjuendeplass i kulestøt og åttendeplass i høydehopp, og under Junior-SM i friidrett 2014 vant hun høydehopp og 400 meter hekk. Hun representerte Sverige under Nordisk juniormesterskap i friidrett 2014 (Nordic U20 Match), og fikk der bronse på 400 meter hekk, bak Eveliina Määttänen og Johanna Holmén Svensson.

### Sesongen 2015
Også i 2015 vant hun femkamp ved SM innendørs, og hun deltok også på Täbys stafettlag som fikk sølv på 4 x 200 meter stafett. Hun fikk sølv i kulestøt under det svenske U23-mesterskapet innendørs 2015.

Hun deltok i høydehopp under U23-EM i friidrett 2015, og fikk der 17. beste resultat i kvalifiseringen (1,75 meter), men gikk ikke videre til finalerunden. Under SM 2015 kom hun på femteplass i kulestøt og sjetteplass i høydehopp.

### Sesongen 2016
Linde kom på tredjeplass i høydehopp og femteplass i kulestøt under det svenske U23-mesterskapet innendørs 2016, og i innendørs-SM i februar kom hun på sjuendeplass i høydehopp. Hun konkurrerte ikke resten av sesongen, og heller ikke i 2017. 

### Sesongene 2018 - 2020
Hun konkurrerte lite også i 2018 - 2020, men deltok i svensk mesterskap for klubblag i 2018, der hun vant kulestøt og kom på andreplass i spydkast. 

### Sesongen 2021
I januar deltok hun i svensk mesterskap i mangekamp innendørs 2021, og kom der på andreplass med 4.002 poeng. Hun satte personlig rekord i kulestøt innendørs, med 14,74 meter.

## Referanser


## Eksterne lenker
* 
*  Profil hos European Athletics
*  Profil hos All-Athletics